CAIET DE SARCINI

PENTRU 

DELEGAREA GESTIUNII SERVICIULUI  PUBLIC 

DE COMBATERE A VECTORILOR ŞI DĂUNĂTORILOR PE DOMENIUL PUBLIC DIN  MUNICIPIUL TIMIŞOARA

CAPITOLUL I

CONSIDERAŢII GENERALE


Prezentul Caiet de sarcini a fost întocmit pe baza legislaţiei în vigoare şi precizează condiţiile minime în care trebuie să se desfăşoare licitaţia pentru delegarea gestiunii prin concesionare a serviciului de combatere a vectorilor şi dăunătorilor pe domeniul public al municipiului Timişoara.


Caietul de sarcini se aprobă prin hotărâre a Consiliului Local al Municipiului Timişoara.


Caietul de sarcini alături de Regulamentul serviciului public de combatere a vectorilor şi dăunătorilor pe domeniul public al municipiului Timişoara vor fi anexate la contractul de delegare a gestiunii.


Autoritatea concedentă a serviciului este Consiliul Local al Municipiului Timişoara situat în localitatea Timişoara Bv. C.D. Loga nr. 1, jud Timiş.

OBIECTUL CONCESIUNII

Art.1. Serviciul public care face obiectul concesiunii este – combatere a vectorilor şi dăunătorilor pe domeniul public al municipiului Timişoara

 Art.2. Autoritatea concedentă a activităţii serviciului public pentru combaterea vectorilor şi dăunătorilor pe domeniul public al municipiului Timişoara  este Consiliul Local al Municipiului Timişoara cu sediul în Timişoara, Bv. C.D. Loga nr. 1, jud. Timiş.

CAPITOLUL II

LOCUL DE DESFĂŞURARE  A ACTIVITĂŢII

Art. 3. - Activitatea presupune următorele:

· stabilirea obiectivelor unde urmează sa se aplice procedura;

· stabilirea materialelor si a substanţelor ce urmează a fi folosite;

· stabilirea utilajelor si a echipamentelor folosite;

· stabilirea echipamentelor de protecţie;

· stabilirea măsurilor de protecţia mediului

· confirmarea prestaţiei.

	Operaţie
	Locul de desfăşurare al activităţii
	Mod executare

	
	
	Aerian 
	Terestru 

	Tratamente fitosanitare
	Spaţii verzi intravilane
	x
	x

	
	Pădurea Verde
	x
	x

	
	Malurile canalului Bega (vegetaţia existentă)
	x
	x

	
	Cimitire (vegetaţia existentă)
	x
	x

	
	Terenuri virane (vegetaţia existentă
	x
	x

	Dezinsecţie
	Clădiri ale instituţiilor publice 
	
	x

	
	Canale in care sunt amplasate reţele de alimentare cu apa, de canalizare, termoficare
	
	x

	
	Parcuri, cimitire, 
	x
	x

	
	Zone demolate si neconstruite
	x
	x

	
	Pe suprafeţele parcurilor, cimitirelor, spatiilor verzi 
	x
	x

	
	Unităţi de invatamant si sanitare aflate in subordinea autorităţii administraţiei publice locale
	
	x

	
	In subsoluri uscate, umede sau inundate
	
	x

	Delarvizare
	Râul Bega, bălţi
	x
	x

	
	Canale de desecare, 
	
	x

	
	Porţiuni umede din zonele cu vegetaţie
	x
	x

	
	Subsoluri umede şi/sau inundate 
	
	x

	Dezinfecţie
	Rampe de gunoi
	
	x

	
	Gropi de gunoi 
	
	x

	
	Ghene de gunoi la clădirile tip condominii Platforme de gunoi amenajate special
	
	x

	
	Unităţi de invatamant si sanitare aflate in subordinea autorităţii administraţiei publice locale
	
	x

	
	În locuri in care exista focare declarate care pun in pericol sănătatea oamenilor si animalelor
	
	x

	Deratizare
	Clădiri ale instituţiilor publice
	
	x

	
	Canale in care sunt amplasate reţele de apa, de canalizare, termoficare
	
	x

	
	Unităţi de invatamant si sanitare aflate in subordinea autorităţii administraţiei publice locale
	
	x

	
	Zone demolate si neconstruite
	
	x

	
	Pe suprafeţele parcurilor, cimitirelor, spatiilor verzi si malurilor de lac
	
	x

	
	În subsoluri uscate, umede sau inundate
	
	x


CAPITOLUL III

DESCRIERE ŞI NORME PRIVIND  EXECUTAREA LUCRĂRILOR DE TRATAMENTE FITOSANITARE, DEZINSECŢIE, DELARVIZARE, DEZINFECŢIE ŞI DERATIZARE

Art .8.   Dispoziţii generale.

TRATAMENTELE FITOSANITARE

Sunt activităţi ce se realizează prin acţiuni şi operaţii de dispersare, acoperire cu pesticide pentru combaterea dăunătorilor şi bolilor plantelor. Pesticidele trebuie să îndeplinească următoarele condiţii: să aibă o eficacitate mare, să deţină un spectru larg de combatere, să aibă o toxicitate redusă pentru speciile de arbori şi arbuşti, pentru om şi animale şi să aibă o compatibilitate mare cu alte substanţe de combatere.


Structura şi baza activă a acestora să nu favorizeze sau să determine apariţia de populaţii rezistente la substanţa activă.

Tratamentele nu se vor efectua dacă condiţiile meteorologice sunt nefavorabile: vânt puternic, insolaţie puternică, umiditate ridicată, temperaturi mai mici de 0°C, etc,. 

DEZINSECTIA 

Dezinsecţia este ansamblul mijloacelor si metodelor de prevenire si combatere cu substanţe chimice specifice a artropodelor ( insecte in stadiul de larva sau adult), care vehiculează şi transmit (direct sau indirect) boli infecto-contagioase si parazitare pentru om si animale sau generatoare de disconfort.

Speciile de insecte cele mai des întâlnite in acest domeniu de activitate sunt:

• gândacul roşu de bucătărie, gândacul negru de bucătărie, musca, ţânţarul, ploşniţa de casa, ploşniţa porumbeilor, molia de haine, greierele de casă, puricele, păianjănul, viespea, furnica neagră, molia covoarelor. 

Din punct de vedere practic, dezinsecţia este de doua feluri :

· preventivă ( profilactică ) care are scopul de a împiedica înmulţirea si răspândirea
dăunătorilor, prin crearea de condiţii nefavorabile dezvoltării acestora . Ea trebuie sa aibă
caracter permanent, de preferinţa la 3 luni;

· curativă (terapeutica sau de combatere) în focar, care urmăreşte distrugerea si îndepărtarea
insectelor si artropodelor din unitatea asupra căreia se acţionează ; ea se realizează la intervale repetate de 10 - 14 zile pentru distrugerea focarelor, fiind urmată apoi de dezinsecţia profilactică.

Dezinsecţia previne si combate transmisia unor boli de către insecte si acarieni. Insectele, pe lângă factorul de disconfort pe care îl generează, sunt agenţi cauzali ai unor pagube economice, precum si agenţi de transmisie la om si animale, a unor boli infectioase si parazitare.

Primejdia mare pe care o prezintă insectele dăunătoare se datoreşte puterii mari de înmulţire şi voracităţii lor exagerate.

Pagubele materiale se realizează prin transmiterea de boli atât la culturi cât şi la animale.
Câteva boli propagate de insecte, fie prin înţepătură, fie prin contact cu alimentele:

· febra recurentă, tifosul exantematic, tuberculoza, ciuma, malaria, afecţiuni cutanate, dermatoze, iritaţii ale mucoaselor oculare , toxiinfecţii alimentare, viroze, etc.

Art.9.  Factori care influenţează dezinsecţia 

1. Simultaneitatea tipurilor de dezinsectie 

· pulverizarea şi tratamentul la sol, sub forma de ceaţă, în parcuri, zone cu verdeaţa, pentru
combaterea ţânţarilor si a muştelor adulte asigurând distrugerea lor imediată

· tratamentul terestru şi delarvizarea  terenurilor de propagare, de ex  : terenuri mlăştinoase, lacuri, bălţi,etc. pentru combaterea larvelor care asigura o protecţie mai completă

· dezinsecţia în subsoluri,casa scărilor şi poduri ( inclusiv cele de locuinţe ) unde există unul din cele mai mari focare de ţânţari, ocazie cu care se distrug si focarele celorlalte insecte.

· dezinsecţia cu mijloace aeriene a luciurilor de apă, spaţii verzi (parcuri, scuaruri, aliniamente stradale), Pădurea Verde, cartierele de locuinţe pentru
combaterea ţânţarilor si a muştelor adulte.

2. Eficienţa desfăşurării simultane a tratamentelor:

· tratamentul terestru  prin combaterea directa a adulţilor si larvelor de insecte în stadii tinere, realizează o eficienţă  a operaţiunii de dezinsecţie

· tratamentul in subsoluri, casa scărilor şi poduri asigura confortul imediat.

· tratamentul prin mijloace aeriene asigură o eficienţă sporită şi imediată a operaţiunii de dezinsecţie datorită cuprinderii în timp scurt a ariei de combatere

3.     Costul produselor utilizate si cantităţile de insecticid folosit / unitatea de măsură 

Art. 10. Criterii de alegere a insecticidelor 

1. Eficacitatea

2. Uşurinţa în prepararea si aplicarea soluţiilor şi în stocarea substanţelor şi produselor

3. Economicitatea

4. Lipsa corozivităţii si a efectelor distructive

5. Cunoaşterea toxicităţii insecticidelor în condiţiile de utilizare şi a măsurilor de protecţie recomandate

6.  Spectrul de combatere privind gama de insecte vectoare

7. Domeniul de aplicabilitate : (parcuri, scuaruri, aliniamente stradale), locuinţe, spitale, locuri publice, etc. 

8. Compatibilitate pentru dispersie in sistem ULV ( volum ultra redus ) 

9. Acţiunea insecticidelor prin contact si ingestie.

Art. 11. Reguli generale de practică în acţiunile de dezinsecţie 

A. Combaterea populaţiei adulte de insecte

  - are drept scop reducerea imediată a numărului insecte, aplicandu-se in zonele unde există locuri de adăpostire (vegetaţia din municipiu, garduri vii, tufişuri, arbori). Tratamentele se vor executa cu aparatura purtată de către operatori şi / sau vehicule, aplicandu-se de la sol sub forma de ceaţă caldă şi/sau ceaţă rece, cuprinzând întreaga vegetaţie, de la sol către vârfurile arborilor. În zonele cu densitate ridicată de ţânţari adulţi se pot aplica tratamente la intervale de 2-3 zile timp de aprox. 10 zile. Se vor utiliza insecticide condiţionate special pentru combaterea ţânţarilor adulţi.

 Art. 12. Activităţile se vor efectua cu respectarea Normelor de igienă si a recomandărilor privind mediul de viaţă al populaţiei aprobate prin Ordinul Ministrului Sănătăţii nr  536 /1997. Materialele ce se folosesc vor fi insoţite de prospecte de la firma producătoare din care sa rezulte consumurile specifice si dozele de utilizare.

DELARVIZAREA

Art. 13. Reguli generale de practică în acţiunile de delarvizare. 

Delarvizarea pentru domeniul public prezintă următoarele operaţiuni:

A. Acţiunea cu larvicid asupra larvelor in dezvoltare si care să nu fie toxic pentru oameni, pesti si animale:

- se va efectua cu produse larvicide condiţionate special pentru tratarea habitatelor larvare, respectiv pe vegetaţia de pe malurile apelor curgătoare, pe suprafaţa luciilor de apă stătătoare şi zone mlăştinoase.

  Are drept scop reducerea imediată a numărului de larve, aplicandu-se in zonele unde există locuri inundate, umede, (Râul Bega, bălţi, canale de desecare, porţiuni umede din zonele cu vegetaţie subsoluri umede şi/sau inundate). Tratamentele se vor executa cu aparatura purtată de către operatori şi / sau vehicule, sau aerian, aplicandu-se de la sol sub forma de ceaţă caldă şi/sau ceaţă rece in sistem ULV (volum ultra redus), sau aerian sub formă de ceaţă rece, cuprinzând zonele prezentate mai sus. Se vor utiliza larvicide condiţionate special pentru combaterea larvelor.

DEZINFECTIA

Art. 14. Dezinfecţia este o metoda a igienei, constând in operaţiuni de prevenire şi combatere a bolilor infecţioase şi parazitare la om si animale, urmărindu-se distrugerea germenilor patogeni de pe suprafeţele supuse acestei operaţiuni.

Dezinfecţia previne dezvoltarea germenilor patogeni, transmiţători de boli şi combate    răspândirea în masa a bolilor transmisibile.


Dezinfecţie se aplică în cazurile in care curăţenia nu elimină  riscurile de răspândire a infecţiei, iar sterilizarea nu este necesară.  În afara de curăţenia mecanică, ce se impune in fiecare spaţiu, dezinfecţia se realizează:

· preventiv (profilactic) care are ca scop distrugerea eventualilor germeni patogeni sau
condiţionat patogeni, care în mod normal constituie microbismul local si se dezvoltă
influenţând negativ starea de sănătate a oamenilor si animalelor.

· de necesitate - care se efectuează pentru combaterea unor boli infectioase sau parazitare
din momentul înregistrării primelor cazuri de boală şi până la lichidarea întregului focar.

În orice activitate de dezinfecţie trebuie să se aplice măsurile de protecţie a muncii pentru a preveni accidentele si intoxicaţiile. 

Ari. 15. Factori care influenţează dezinfecţia

Ca dezinfectante sunt recomandate numeroase substanţe; este însă de reţinut că acestea aparţin unui număr redus de clase chimice. Lista dezinfectantelor utilizate nu trebuie sa fie exhaustivă.

 
Pentru realizarea unei dezinfecţii eficiente trebuie să se ia  în considerare o serie de factori care influenţează dezinfecţia:

· spectrul   de   activitate   şi   puterea   germicida   (tipul   de   microorganism,   rezistenţa microorganismelor)

· numărul microorganismelor pe suportul tratat

· cantitatea de material organic de pe suportul tratat

· natura suportului de tratat

· concentraţia substanţei dezinfectante

· timpul de contact si temperatura

· susceptibilitatea dezinfectanţilor chimici de a fi inactivaţi ex:  prin substanţe organice, plastic, cauciuc, celuloza, apă dură si detergenţi de exemplu, dezinfectantele pe bază de compuşi cuaternari de amoniu sunt incompatibile cu detergenţii anionici.

Tipul   de   activitate   antimicrobiană:   bactericidă   sau   bacteriostatică    de   exemplu
dezinfectantele  pe bază  de  compuşi   cuaternari de amoniu  sunt   numai  bacteriostatice  la
concentraţii mici, în timp ce la concentraţii înalte devin bactericide.

Stabilitatea produsului ca atare sau a soluţiilor de lucru în timp ce soluţia concentrată de hipoclorit de sodiu este instabilă, dicloroizocianuratul de sodiu sub forma de tablete sau granule este foarte stabil, daca este depozitat in loc uscat.

Corozivitatea: hipocloriţii corodează unele metale

 Toxicitatea: formaldehida si glutaraldehida sunt dăunătoare pentru sănătate.

Costul produsului 

Art. 16. Criterii de alegere a dezinfectantelor

Eficacitatea

Uşurinţa în prepararea şi aplicarea soluţiilor şi în stocarea substanţelor şi produselor

Economicitatea

Lipsa corozivităţii şi a efectelor distructive

Cunoaşterea toxicităţii  dezinfectantelor în condiţiile de utilizare şi  a   masurilor  de protecţie recomandate.

Art. 17.  Reguli generale de practica a dezinfecţiei

Dezinfecţia profilactică completează curăţenia, dar nu o suplineşte si nu poate înlocui sterilizarea.

Pentru dezinfecţia în focar se utilizează dezinfectante cu acţiune asupra agentului patogen incriminat, sau presupus. Dezinfectia se practică înainte de instituirea masurilor de curăţenie.

Trebuie utilizate numai dezinfectante avizate de Ministerul Sănătăţii şi Familiei.

În dezinfecţia chimică trebuie utilizate dezinfectante cu spectru de acţiune bactericidă
(si/sau tuberculocidă), virulicidă, fungicidă si/sau sporicidă.

În funcţie de riscul de apariţie a infecţiilor, trebuie alese dezinfectantele care acţionează specific asupra agenţilor patogeni incriminaţi.

Se recomandă periodic alternanţa produselor dezinfectante pentru  a se evita apariţia rezistenţei microorganismelor.

Dezinfectantele trebuie folosite la concentraţiile de utilizare şi timpii de acţiune recomandaţi de producător.

La prepararea si utilizarea soluţiilor dezinfectante sunt necesare:

· cunoaşterea exactă a concentraţiei substanţei active în produse, prin determinări periodice
de laborator (acolo unde este posibil).

· folosirea de recipienţi curaţi,

· utilizarea  soluţiilor de   lucru   în   ziua   preparării,   pentru   a   se  evita   contaminarea   şi degradarea - inactivarea lor

· utilizarea soluţiilor de lucru în cadrul perioadei de stabilitate indicate de producător

· controlul  chimic  si   bacteriologic   prin  sondaj  al  soluţiilor   dezinfectante  în  curs  de utilizare.

Utilizarea  dezinfectantelor  se  face  respectând  normele  de protecţie a   muncii,  care  să prevină accidentele si intoxicaţiile

Instruirea personalului cu privire la utilizarea dezinfectantelor. 

Personalul care utilizează in mod curent dezinfectantele trebuie instruit cu privire la noile proceduri, sau noile produse.

Substanţele utilizate pentru  efectuarea tratamentelor fitosanitare, dezinsecţie, delarvizare şi dezinfecţie trebuie  să îndeplinească următoarele condiţii :

1. Să   fie   nominalizate   in   lista   pesticidelor  autorizate   pentru   profilaxia   sanitar-umană
elaborată de Ministerul Sănătăţii şi să facă parte din grupele III sau IV de toxicitate.

2. Să fie active în combaterea insectelor vectoare şi generatoare de disconfort (ţânţari,
muşte, păianjeni,etc.), prin delarvizare şi tratamente de combatere a  insectelor  adulte.

3. Acţiunea insecticidă sa fie de şoc si să se realizeze prin contact şi/sau ingestie.

4. Să nu afecteze activităţile din arealul în care se acţionează

5. Să nu fie toxice pentru populaţie, dăunătoare pentru vegetaţie, animale şi păsări  în dozele recomandate de producător, iar antidotul să fie accesibil

Substanţa   să   fie   compatibilă   pentru   tratamente   cu   aparatură   cu   dispersie   ULV,
biodegradabile, să nu se acumuleze in mediul înconjurător, neinflamabile, să nu prezinte
riscuri de incendii sau explozii

 DERATIZAREA

Art. 18. Deratizarea reprezintă un complex de măsuri aplicate permanent în scopul distrugerii rozătoarelor dăunătoare (şoareci, şobolani), vectoare de maladii transmisibile si/sau generatoare de disconfort si menţinerii acestoara la un nivel numeric redus.

Deratizarea - distrugerea rozătoarelor dăunătoare- are un rol deosebit de important deoarece acestea constituie un permanent pericol de boli si pierderi economice.

Rozătoarele sunt mamiferele cele mai numeroase si răspândite, reprezentând o treime din fauna globului pământesc.

Prolificitatea este mare datorită maturităţii sexuale timpurii (1,5 - 3 luni), perioada de gestaţie scurta (16- 21 zile) fătări frecvente (2-8 /an), cu un numai mare de pui la fătare (1-12), existând posibilitatea de reproducere a primelor generaţii chiar în primul an de viată. Longevitatea este de 2 -4 ani, hârciogul atingând chiar 10 ani.

Numărul şobolanilor este de 2 : 2,5 ori mai mare decât cea a locuitorilor şi că acestea consumă în medie o cantitate de aprox  22- 38 kg pe an.

Principalele rozătoare de la noi sunt :

· popândăul, şobolanul cenuşiu, şobolan de casă, şoarecele, specia albastră a şoarecelui de casă, şoarecele de pădure.

Măsurile de combatere sunt:

 Preventivă - profilactică - defensivă realizandu-se prin:

· împiedicarea pătrunderii şi stabilirii rozătoarelor în obiective

· îndepărtarea surselor de apă şi hrana pentru rozătoare

· distrugerea locurilor de adăpostire pentru rozătoare.

Deratizarea previne si combate transmisia unor boli de către rozătoare, prin muşcătură sau contact. Pericolul mare pe care-l reprezintă rozătoarele dăunătoare, şoareci si şobolani, constă în aceea că acestea provoacă numeroase pagube materiale şi reprezintă un pericol deosebit pentru sănătate.

Rolul rozătoarelor în transmiterea unui număr mare de boli bacteriene, virotice si parazitare, atât la om cat si la animale, este bine cunoscut. Şoarecii, dar mai ales şobolanii, sunt rezervoare de infecţie si vectori, răspândind trichineloza, leptospiroza, bruceloza, febra aftoasă, gastroenterita virotică, antraxul, turbarea, toxiinfecţiile alimentare etc. La aceasta se adaugă faptul ca şobolanii si şoarecii distrug, poluează si fac inutilizabile mult mai multe alimente, instalaţii, spaţii, decât alimentele consumate, făcând astfel ca pierderile provocate de ei să devină inestimabile.

 Art. 19. Substanţele raticide folosite în acţiunile de deratizare, voi fi sub forma de momeli gata preparate de firma producătoare (sub forma de baton cerat sau pastă ), sau produse de către operator pe suport cerealier si/sau alte tipuri de momeli propuse de către operator si avizate de Ministerul Sătăţii.

Momelile toxice care se vor amplasa in locuri deschise, vor fi introduse în staţii de intoxicare din plastic sau metalice în vederea evitării deteriorării în caz de ploaie sau umezeală şi vor purta inscripţii ”Pericol de otrăvire" sau ”Atenţie s-au pus substanţe toxice pentru distrugerea rozătoarelor – Nu le atingeţi !!!" şi se va menţiona telefonul prestatorului.

Numărul staţiilor de intoxicare va fi corelat în funcţie de suprafaţa tratată şi cantitatea de  raticid folosită / unitatea de măsură conform prospectelor substantelor utilizate.

 Transportul substanţelor raticide se va  face cu mijloacele auto ale prestatorului, acestuia revenindu-i obligaţia de a lua măsuri de siguranţă privind sustragerea sau împrastierea lor.

Reîmprospătarea momelilor toxice consumate se va face zilnic sau la 2 zile de la prima amplasare, după caz, cu scopul de a fi consumate de rozătoarele ce nu au ingerat din momelile amplasate anterior.

Art. 20. Substanţele folosite în deratizare vor fi depozitate şi vor îndeplini următoarele condiţiile astfel:

1. Societăţile trebuie să ţină evidenţa  intrării si livrării produselor si  substantelor toxice în registre speciale, 

2. Să aplice măsurile de protecţie a muncii în conformitate cu legislaţia în vigoare şi să
asigure  instruirea  personalului  cu   privire  la   masurile ce  trebuiesc  luate  pentru   protecţia
muncii şi intervenţiei cu antidot de urgenta,

3. Să ambaleze şi să transporte produsele si substanţele toxice în astfel de condiţii
încât să înlăture posibilitatea de sustragere în vederea prevenirii intoxicaţiilor  la om şi la
animale şi poluării mediului înconjurător,

4. Manipularea   produselor   substanţelor   toxice   se   va   face   in   conformitate   cu
prevederile normelor de protecţie a muncii şi a mediului.

Art. 21.   Produsele ce se vor utiliza vor fi avizate de Ministerul Sănătăţii pentru profilaxia sanitar-umană.

Art. 22.  Lucrările se vor executa astfel încât să nu provoace daune de orice natură obiectivului unde se aplică procedura şi nu vor afecta viaţa şi sănătatea oamenilor şi a mediului ambiant.

Art. 23. Înainte de începerea lucrărilor în teren operatorul va anunţa beneficiarul pe baza unui preaviz de execuţie sau a unei înştiinţări.

Art. 24. În cazul în care, ca urmare a unui tratament efectuat, se aduce o dauna imediată vizibilă proprietăţii beneficiarului, acest fapt va fi menţionat pe procesul verbal de recepţie şi va fi comunicat în mod expres operatorului. Vor fi semnalate, de asemenea, toate aspectele ce sunt de natură sa afecteze viata si sănătatea oamenilor.

CAPITOLUL IV

LUCRĂRI ESTIMATIVE PE DOMENIUL PUBLIC AL MUNICIPIULUI TIMIŞOARA

Art. 25. – Tratamentele fitosanitare,  dezinsecţia, delarvizarea, dezinfecţia şi deratizarea se vor aplica pe domeniul public al Municipiului Timişoara în intravilan (11.000 ha), Pădurea Verde (50 ha), malurile canalului Bega (14 ha) şi extravilan numai în cazuri speciale (inundaţii, invazii insecte, etc.).

Concomitent cu activităţile desfăşurate de Primăria Timişoara, tratamentele fitosanitare, dezinsecţia, dezinfecţia şi deratizarea se vor executa obligatoriu si de către toţi agenţii economici, persoane fizice  de pe raza municipiului conform legislaţiei şi normelor în vigoare.

Art.26. Programul prestaţiei

(1) Programul prestaţiei se va stabili de operator avându-se în vedere conţinutul art. 24 şi va fi adus la cunoştinţa concedentului înainte de începerea lucrărilor programate.

(2) Lucrările se vor efectua conform procedurilor stabilite pentru fiecare tip de activitate.

 Art. 27. Procedura de lucru:

A. Lucrările  care se vor aplica în intravilan (clădirile instituţiilor publice,  subsoluri uscate, umede sau inundate, poduri, unităţi de invatamant si sanitare aflate in subordinea autorităţilor administraţiei publice locale, parcuri, spaţii verzi, zone demolate si neconstruite, rampe, gropi de gunoi, cimitire, bălţi, maluri de ape), ), Pădurea Verde (50 ha), malurile canalului Bega (14 ha) aflate pe domeniul public al municipiului şi extravilan numai în cazuri speciale (inundaţii, invazii insecte, etc.). 

Înainte cu minim cinci zile de începerea lucrărilor in teren, concesionarul va aduce la
cunoştinţa opiniei publice prin mass-media executarea lucrărilor de dezinsecţie, delarvizare, dezinfecţie si
deratizare şi tratamente fitosanitare perioada derulării activităţilor respective, substanţele utilizate si antidotul folosit în cazul intoxicării.

Pentru organizarea acţiunii si urmărirea execuţiei, concesionarul va intocmi un grafic de
eşalonare a lucrărilor cu specificarea zonelor şi datelor calendaristice de acţiune, care va fi 
adus la cunoştinţa concedentului.

Recepţia lucrărilor se va face zilnic, de către consilieri din cadrul Serviciului de specialitate – Primăria Municipiului Timişoara, prin completarea unui centralizator care va cuprinde procesele verbale de recepţie confirmate de către beneficiar, suprafeţele de lucru executate, cantităţile de materiale utilizate, precum si calitatea lucrărilor executate.

Recepţia finală se va face la terminarea fiecarei acţiuni de tratament şi rezultatele se vor
consemna într-un proces-verbal.

Plata lucrărilor se va efectua de concedent în baza procesului verbal de recepţie, semnat
de ambele părţi.

Art.28. Dotări cu personal şi utilaje

1 - Operatorul  va dispune de un număr minim de personal, format din 24 de persoane angajate cu contract de munca la societatea operatorului din care:

· operatori calificaţi şi atestaţi conform legislaţiei în vigoare conform OG 129/2000 modificată şi completată cu OG 76/2004 cod COR 5149.1.1 pentru prestarea activităţilor de dezinsecţie, delarvizare, dezinfecţie şi deratizare 18 persoane

· medic veterinar abilitat de Direcţia Sanitar Veterinară - l persoană

· cadru abilitat de Protecţia Plantelor -  1  persoană

· inginer mecanic - 1 persoană

· personal de coordonare ( persoane responsabile de contracte cu Primăria Municipiului Timişoara, agenţi economici, asociaţii de proprietari)   -  2 persoane

· cadru perfecţionat pentru securitatea şi sănătatea în muncă – 1 persoană

 2 - Operatorul va dispune de un parc de mijloace de transport - minim 5 autovehicule, care
trebuie sa fie autorizate de către Direcţia Sanitară Veterinară, un mijloc de transport din cele 5 va fi folosit pentru colectarea cadavrelor de rozătoare. 

Se va face dovada deţinerii mijloacelor de transport menţionate (proprietate, leasing sau închiriere). 

Operatorul va face dovada proprietăţii următoarelor utilaje şi al echipamentelor pentru efectuarea lucrărilor şi va prezenta prospecte ale acestora cu specificaţiile tehnice:

· Aparate produs ceaţă termică portabil – min 6 buc

· Aparate produs ceaţă termică de mare putere utilizate din autovehicul – min 3 buc

· Aparate tip atomizor generatoare de ceaţă rece portabile – min 10 buc

· Pompe manuale de pulverizare – min 30 buc

· Dispozitive de aplicat insecticid gel – min 20 buc

· Materiale de avertizare şi informare despre desfăşurarea activităţii (afişe avertizoare) – min 5.000 buc

· Recipienţi pentru dozarea raticidelor – min 100 buc

· Malaxor condiţionat amestec momeli – min 2 buc

· Staţii de intoxicare cu inscripţionare de avertizare pentru protejarea momelilor  - min 1.000 buc

· Recipienţi pentru colectarea cadavrelor în vederea incinerării – 10 buc

· Echipamente de protecţie inscripţionat corespunzător format din:

· măşti de protecţie – min 30 buc

· mânuşi de protecţie – min 30 buc

· combinezoane – min 30 buc

· cizme de protecţie – min 30 buc

· ochelari de protecţie– min 30 buc

3 -  Operatorul va avea contract încheiat cu un laborator autorizat, sau va deţine un laborator
propriu autorizat in vederea cercetării în domeniul igienei mediului şi combaterii vectorilor.

Operatorul va face dovada deţinerii a unui contract de incinerare cadavre rozătoare, ambalaje, recipienţi şi deşeuri încheiat cu o societate autorizată.

Ofertantul va prezenta sistemul de dispecerizare şi comunicare pentru coordonarea eficientă a prestării serviciului de combatere a vectorilor şi dăunătorilor.

NOTĂ:

Neprezentarea oricăreia dintre condiţiile specificate la art. 28 atrage descalificarea 

Art.29. Ofertantul va face dovada capacităţii financiare si tehnico - economice prin:

a) Deţinere Licenţă de dezinsecţie, dezinfecţie şi deratizare, Clasa I, eliberată de Autoritatea Naţională de Reglementare pentru Serviciile Publice de Gospodărie Comunală (A.N.R.S.C.) valabilă 5 ani.
b) Experienţa similară - minim 8 ani si cifra medie de afaceri pe activitatea de deratizare -dezinsecţie pe 4 ani în perioada 2002 – 2005  minim 1.500.000 RON.

c) Capital social minim 300.000 RON.

d) Prezentarea a minim 4 contracte încheiate în perioada 2002-2005 inclusiv în valoare de minim 500.000 RON pentru  fiecare activitate, privind efectuarea serviciilor de deratizare, dezinsecţie la oraşe cu o populaţie mai mare ele 300.000 de locuitori.

e) Certificare a sistemului de management al calităţii ( ISO 9001: 2001) a mediului (ISO 14001: 2004) şi securitate şi sănătate în muncă OHSAS 18001:2004.

f) Ofertantul trebuie să facă dovada înregistrării la Registrul Comerţului a sediului firmei sau a punctului de lucru situat pe raza municipiului Timişoara şi dovada luării in evidenţă la unitatea financiară teritoriala Timişoara

g) Ofertantul trebuie sa facă dovada că deţine spaţiul necesar desfăşurării activităţii situat pe raza municipiului Timişoara (antecontract, contract - de închiriere, vanzare-cumpărare sau alta formă legală de deţinere)

h) Coduri CAEN obligatorii:

7470 - activităţi de dezinsecţie, dezinfecţie şi deratizare 

9003 - salubrizare, depoluare şi activităţi similare ( alte activităţi specializate de control al poluării )

9002 - colectarea şi tratarea altor reziduuri (tratarea si indepartarea animalelor vii sau moarte, infestate toxic si a altor resturi contaminate )

0141 - activităţi de servicii anexe agriculturii (stropirea culturilor contra bolilor si daunatorilor cu fungicide sau insecticide, inclusiv din aer, stârpirea daunatorilor;)

NOTA: condiţiile menţionate la articolul 29 sunt obligatorii si prezintă criterii de eligibilitate. Neprezentarea scriptică la data licitaţiei a oricăreia dintre condiţiile specificate la art. 29 atrage descalificarea.

CAPITOLUL V

TEHNOLOGII

Art.30. - Operatorul va prezenta în documentaţia de ofertă concepţia proprie privind modalitatea de organizare si funcţionare a prestaţiei, cu referire la utilajele din dotare folosite, la modul de asigurare a coeficientului de utilizare a acestora, facilităţile oferite, etc.

 Ofertantul va prezenta prospecte ale utilajelor din care să rezulte caracteristicile tehnice ale tuturor tipurilor de aparate utilizate privind suprafaţa de acoperire pe unitatea de timp, la substanţa folosită.

Tehnologiile ce vor fi prezentate vor ţine cont de situaţia specifică de pe teren, de pe raza Municipiului Timişoara, de evoluţia spaţială pe orizontală şi verticală a oraşului, de poziţia geografică respectiv apropierea de frontiere – Serbia, Ungaria, de prezenţa unor fenomene meteorologice deosebite, frecvente în ultimii ani (inundaţii, temperaturi foarte scăzute, ploi acide, etc.).

Tehnologiile prezentate în ofertă trebuie să fie asiguratorii în cazul apariţiei unor situaţii de risc (epidemii, invazii de dăunători, etc)sau a unor situaţii cu caracter de extindere, apariţia unor noi specii de vectori şi dăunători.

CAPITOLUL VI

VERIFICĂRI, RECEPŢII, GARANŢII

Art. 31. - Concedentul va verifica permanent modul de efectuare a prestaţiei de către operator care va întocmi  zilnic rapoarte privind cantitatea si calitatea prestaţiei, cantităţile de materiale şi substanţe folosite si stabilite în baza procesului verbal de recepţie eliberat de operator.

În rapoartele de constatare zilnică concedentul va consemna şi modul de rezolvare de
către operator a sesizărilor primite de la concedent si eventual, penalităţile aplicate operatorului pentru deficienţele constatate.

La sfârşitul fiecărei luni se întocmeşte un proces-verbal de recepţie, semnat de ambele
părţi, care cuprinde constatările din rapoartele zilnice

Operatorul răspunde şi garantează material şi financiar buna desfăşurare a lucrărilor,
calitatea si cantitatea stabilite prin programul de prestaţie.

CAPITOLUL VII

CONDIŢII DE EXPLOATARE A SERVICIULUI PUBLIC DE COMBATERE A VECTORILOR ŞI DĂUNĂTORILOR PRIN TRATAMENTE FITOSANITARE, DERATIZARE, DEZINSECŢIE, DEZINFECŢIE ŞI DELARVIZARE

a) Condiţii tehnice

Art.32. Serviciul public de combatere a vectorilor şi dăunătorilor în localităţi trebuie să asigure prestarea serviciului în regim de continuitate pentru toţi beneficiarii din aria de autorizare, cu respectarea condiţiilor tehnice specifice fiecărei activităţi

b) Obiective de exploatare

Art. 33.  Obiectivele pe care trebuie sa le atingă serviciul public de combatere a vectorilor şi dăunătorilor care face obiectul concesiunii sunt următoarele:

· îmbunătăţirea condiţiilor de viată ale cetăţenilor,

· promovarea calităţii si eficienţa activităţilor de combatere a vectorilor şi dăunătorilor

· dezvoltarea durabila a serviciilor

· protecţia mediului înconjurător, cu evidenţierea măsurilor de protecţie a mediului pe
etape de dezvoltare, în concordanţă cu programul de adaptare la normele Uniunii Europene

c) Obiective de ordin economic

Art. 34. - Serviciul public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare, va urmări să se realizeze un raport calitate/cost cât mai bun pentru perioada de derulare a contractului de concesiune şi un echilibru între riscurile şi beneficiile asumate prin contract.

Structura si nivelul tarifelor practicate vor reflecta costul efectiv al prestaţiei şi vor fi în conformitate cu prevederile legale.

Pentru activităţile prevăzute tarifele vor cuprinde toate cheltuielile necesare realizării activităţilor:

· cheltuieli directe (materii prime, materiale, salarii şi protecţia socială, alte cheltuieli directe), 

· cheltueili indirecte (de întreţinere şi funcţionare a utilajelor, amortizarea imobilizărilor corporale şi necorporale, amortizarea investiţiilor, cheltuieli de funcţionare), 

· cheltuieli de desfacere, 

· cheltuieli generale şi de administraţie, 

· cheltuieli financiare (numai asigurările obligatorii, rata la credit, dobânda aferentă creditelor),

· impozitul pe profit.

Tarifele se vor ajusta conform legislaţiei în vigoare şi vor fi aprobate de Consiliul
Local. Ajustarea acestora trebuie sa aibă în vedere rata inflaţiei anunţată de Institutul de Statistică pentru perioada precedntă şi modificările legislative.

Primăria prin serviciile sale de specialitate va avea acces la modul de fundamentare a
tarifelor în contabilitatea de gestiune a operatorului.

d) Obiective de mediu

Art. 35. Pe perioada derulării contractului de concesiune se vor respecta condiţiile impuse de avizul de mediu şi de legislaţia în domeniul protecţiei mediului.

CAPITOLUL VIII

INVESTIŢII

Investiţii necesare pentru modernizarea şi extinderea serviciilor de combatere a vectorilor şi dăunătorilor pe domeniul public al municipiului Timişoara

Art. 36. Investiţiile care vor fi realizate de către concesionar privesc înfiinţarea unui laborator pentru studiul vectorilor şi dăunătorilor precum şi analiza eficienţei pesticidelor.

De asemenea concesionarul va realiza pe raza municipiului Timişoara un sistem de monitoring pentru determinarea oportunităţii efectuării tratamentelor, a prezenţei vectorilor şi dăunătorilor pe raza municipiului Timişoara, respectiv a semnalării apariţiei de noi populaţii (specii) de vectori şi dăunători.

Pentru extinderea serviciilor de combaterea vectorilor şi dăunătorilor concesionarul va investi în dotarea cu aparatură şi instalaţii speciale şi performante pentru efectuarea de tratamente la coronamentul arborilor (la înălţime), în spaţii inundate deschise şi/sau închise (subsoluri, pivniţe, fose, puţuri) precum şi în alte situaţii şi locaţii deosebite.

Învestiţiile care fac obiectul prezentei licitaţii şi care se realizează din fonduri proprii ale operatorului rămân în proprietatea acestuia, iar aportul financiar al concedentului în investiţii va constitui bun de retur urmând ca la încetarea contractului să fie repartizate concedentului.

CAPITOLUL IX

CLAUZE FINANCIARE SI DE ASIGURĂRI

Art. 37. Modalităţile de returnare a creditelor (în cazul accesării acestora), termenele de rambursare, perioada de amortizare, standardele de calitate ale bunurilor aduse ca investiţii, modalităţile de preluare a bunurilor care au făcut obiectul investiţiilor, clauzele referitoare la păstrarea patrimoniului încredinţat pe perioada concesiunii şi la predarea bunurilor de retur la sfârşitul concesiunii vor fi astfel stabilite încât la încheierea contractului, capacitatea de realizare a serviciului de către concedent să fie superioară celei existente la data intrării în vigoare a contractului. 

Operatorul are obligaţia de a încheia şi onora contractele de asigurări pentru mijloacele din patrimoniul public, conform legislaţiei în vigoare privind asigurările. 

Intră în sarcina contractantului recuperarea daunelor dacă din vina acestuia se provoacă pagube beneficiarilor şi remedierea se va face pe cheltuiala vinovatului.

CAPITOLUL X

MĂSURI DE PROTECŢIA MEDIULUI

Art. 38. Pe toată perioada derulării contractului de concesiune operatorul va implementa condiţionările ce se stabilesc prin acte normative emise de autorităţile de mediu competente pe baza unor programe de conformare la cerinţele de mediu.

Operatorul are obligaţia de a lua măsurile necesare protejării mediului ambiant pe toată perioada derulării contractului de concesiune.

Conform OUG nr. 195 / 2005 privin protecţia mediului operatorul are următoarele obligaţii:

· să utilizeze tehnicile cele mai eficiente ecologic pentru activităţile cu impact semnificativ asupra mediului

· va adopta programe de dezvoltare cu respectarea cerinţelor politicii de mediu

· va evalua planurile şi programele ce pot avea efect semnificativ asupra mediului

· va menţine şi ameliora caliatea mediului

· va adopta sisteme de management şi audit de mediu

· va promova cercetări fundamentale şi aplicative în domeniul protecţiei mediului

· va participa la educarea şi conştientizarea publicului în procesul de elaborare şi aplicare a deciziilor privind mendiul

CAPITOLUL XI

DURATA CONCESIUNII

Art.39. Durata pentru care se concesionează serviciul public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare a municipiului Timişoara este de 5 ani.

Pe durata stabilită la aliniatul  1 se interzice operatorului subconcesionarea serviciului  public de combatere a vectorilor şi dăunătorilor.

CAPITOLUL XII

REGIMUL BUNURILOR UTILIZATE DE OPERATOR ÎN DERULAREA CONCESIUNII

Art.40. Bunurile din patrimoniul public se preiau pe bază de proces verbal de predare-preluare, după caz.

Operatorul este obligat sa efectueze întreţinerea, reparaţiile curente şi accidentale precum şi cele capitale ce se impun la bunurile din patrimoniul public.

Operatorul va transmite anual situaţia patrimoniului public la 31 decembrie şi modificările
privind acest patrimoniu pentru a fi înscrise în contabilitatea concedentului.

La încetarea contractului de concesiune bunurile de retur se restituie concedentului în
mod gratuit şi libere de orice sarcină.

La încetarea contractului de concesiune, operatorul va încheia cu concedentul un contract
de vânzare-cumparare având ca obiect bunurile de preluare asupra cărora concedentul şi-a
manifestat intenţia de a le dobândi.

CAPITOLUL XIII

REDEVENTA

Art. 41.  Redevenţa este de minim 1,5 % ,din valoarea achitată de către primărie anual operatorului pentru prestaţia efectuată pe domeniul public al municipiului.

Plata redevenţei se face astfel:

· prin OP  în contul deschis la Trezoreria Timişoara şi care va fi prevăzut în contract.

Redevenţa se va achita trimestrial pînă la data de 15 ale lunii ( martie, iunie, septembrie, decembrie) urmând ca la sfârşitul anului să se facă regularizarea.

  Neplata la termenele stabilite dar nu mai mult de 10 zile, se sancţionează cu penalităţi de întârziere în conformitate cu legislaţia în vigoare privind creanţele bugetare.

CAPITOLUL XIV

CUANTUMUL GARANŢIILOR DATORATE DE OPERATOR

Art. 42. Garanţia conform articolului 11 din ” Contractul cadru de delegare a gestiunii serviciilor publice de salubrizare a localităţilor prin concesiune"  din  HG. 346/2004,  reprezintă o suma fixă egală cu valoarea redevenţei datorate pentru primul an de activitate.

 Art. 43. Pentru participarea la licitaţie se fixează  o garanţie în valoare de 50.000 RON.
Garanţia de participare la licitaţie se supune condiţionărilor stabilite la art. 23 din Normele metodologice-cadru de aplicare a Legii nr. 219/1998 privind regimul concesiunilor aprobate prin Hotărârea Guvernului nr 216/1999 cu modificările ulterioare.

CAPITOLUL XV

CLAUZE REFERITOARE LA ÎNCETAREA DELEGĂRII DE GESTIUNE

Art. 44. Încetarea delegării de gestiune prin concesiune se face în următoarele situaţii:

a) în cazul în care operatorului i se retrage autorizaţia de funcţionare sau aceasta nu este
prelungită după expirarea termenului;

b) la expirarea duratei stabilite prin contractul de concesiune, dacă părţile nu convin, în
scris, prelungirea acestuia, în condiţiile legii;

c) în cazul în care interesul naţional sau local o impune, prin denunţarea unilaterală de
către concedent, cu plata unei despăgubiri juste şi prealabile în sarcina concedentului;

d) în cazul nerespectării obligaţiilor contractuale de către concesionar, prin reziliere, cu
plata unei despăgubiri în sarcina concesionarului;

e) în cazul nerespectarii obligaţiilor contractuale de către concedent, prin reziliere, cu plata
unei despăgubiri în sarcina concedentului;

f) la dispariţia, dintr-o cauza de forţă majoră, a bunului concesionat sau în cazul
imposibilităţii obiective a concesionarului de a-1 exploata, prin renunţare, fara plata unei
despăgubiri;

g) în cazul în care interesul naţional o impune, prin răscumpărarea unei concesiuni, care se
poate face prin act administrativ al organului care a aprobat concesionarea, la propunerea
concedentului; în acest caz se va intocmi o documentaţie tehnico-economică în care se va
stabili preţul răscumpărării. În această situaţie de încetare a concesiunii nu se percep daune;

h) în cazul în care concesionarul nu deţine autorizaţiile legale sau când acestea ori licenţa sunt retrase.

CAPITOLUL XVI

 DISPOZIŢII FINALE

Art. 45. La licitaţia organizată pentru concesionarea serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare a localităţii pot participa numai operatori care deţin Licenţă de dezinsecţie, dezinfecţie şi deratizare, Clasa I, eliberată de Autoritatea Naţională de Reglementare pentru Serviciile Publice de Gospodărie Comunală (A.N.R.S.C.). Ofertantul va prezenta originalul şi copia după licenţa A.N.R.S.C. prin care dovedeşte că este atestat de autoritatea competentă (se va reţine la dosar doar copia).

Art. 46. Caietul de sarcini este pus în vânzare de către Municipiul Timişoara, la sediul său din Timişoara, Bv. C.D.Loga nr.1, cam. 302.


Preţul caietului de sarcini a fost stabilit la 1.000 RON.


Modalităţile de plată pentru achiziţionarea documentaţiei de licitaţie sunt numerar sau ordin de plată.
Art. 47. Condiţiile prevăzute în caietul de sarcini sunt obligatorii pentru desfăşurarea licitaţiei pentru concesionarea serviciului public de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare.

Art. 48. Caietul de sarcini se foloseşte împreuna cu Regulamentul-cadru si Contractul-cadru de delegare a gestiunii serviciilor publice de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare.

Art. 49. Documentele licitaţiei sunt următoarele:

1. Studiul de oportunitate;

2. Regulamentul de delegare a gestiunii;

3. Instrucţiunile pentru ofertanţi,

4. Caietul de sarcini;

5. Formulare;

6. Contractul cadru;

         DIRECTOR DIRECŢIA EDILITARĂ,
                  ŞEF SERV. ADMIN. MEDIU URBAN,


         DUMITRU ANDOR



          VASILE CIUPA

          ŞEF BIROU ECOLOGIE URBANĂ,

                           INTOCMIT,

                 MARIAN ION EPERIEŞ


             CONS. CĂLIN VICTOR FIAT

ANEXA 1

INDICATORI MINIMALI DE PERFORMANŢĂ ŞI DE EVALUARE A SERVICIILOR DE COMBATERE A VECTORILOR ŞI DĂUNĂTORILOR PRIN TRATAMENTE FITOSANITARE, DERATIZARE, DEZINSECŢIE, DEZINFECŢIE ŞI DELARVIZARE
ÎN MUNICIPIUL TIMIŞOARA

	INDICATORI
	TRIMESTRUL
	TOTAL

AN

	
	I
	II
	III
	IV
	

	1. Indicatori generali

1.1 Contractarea serviciilor de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare
	
	
	
	
	

	a) numărul de contracte încheiate, pe categorii de utilizatori, raportat  la numărul de solicitări;
	
	
	
	
	

	numărul de solicitări de îmbunătăţire a parametrilor de calitate ai serviciului de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare, raportat la numărul de      contracte încheiate;
	
	
	
	
	

	1.2.  Măsurarea şi  gestiunea cantităţii serviciilor de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare prestate
	
	
	
	
	

	a) numărul de operaţiuni de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare ca urmare a solicitărilor, raportat la numărul total de solicitări
	
	
	
	
	

	b) numărul anual de sesizări din partea agenţiilor de protecţia mediului;
	
	
	
	
	

	c) numărul anual de sesizări din partea agenţiilor de sănătate publică;
	
	
	
	
	

	d) numărul de reclamaţii privind valorile facturate, pe tipuri de activităţi ;
	
	
	
	
	

	e) valoarea totală a facturilor încasate, raportată la
valoarea totală a facturilor emise
	
	
	
	
	

	f) numărul de contracte reziliate pentru neplata serviciilor prestate, pe categorii de utilizatori si pe tipuri de activităţi
	
	
	
	
	

	1.3.  Calitatea serviciilor de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare prestate
	
	
	
	
	

	a) numărul de reclamaţii privind parametrii de calitate
ai serviciului, pe tipuri de utilizatori şi tipuri de activităţi
	
	
	
	
	

	b) numărul de reclamaţii la care s-a răspuns în termenul legal, din total număr de reclamaţii
	
	
	
	
	

	c) valoarea despăgubirilor plătite de operator pentru 
nerespectarea condiţiilor şi a parametrilor de calitate

stabiliţi în contract, raportată la valoarea facturată, pe categorii de utilizatori şi pe tipuri de activităţi;
	
	
	
	
	

	d) valoarea despăgubirilor plătite de utilizatori pentru 
daune provocate prin nerespectarea condiţiilor şi clauzelor contractuale 
	
	
	
	
	

	2. Indicatori garantaţi
	
	
	
	
	

	2.1.  Indicatori garantaţi prin licenţa de prestare a

serviciului de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare
	
	
	
	
	

	a) numărul de sesizări scrise privind nerespectarea de


către operator a obligaţiilor din licenţă
	
	
	
	
	

	Indicatori generali
	
	
	
	
	

	b) numărul de încălcări ale obligaţiilor operatorului rezultate din analizele şi controalele A.N.R.S.C şi Gărzii de Mediu, modul de soluţionare pentru fiecare caz de încălcare a acestor obligaţii
	
	
	
	
	

	2.2.  Indicatori a căror nerespectare atrage penalităţi contractuale:
	
	
	
	
	

	a) numărul de utilizatori care au primit despăgubiri datorate nerespectării condiţiilor de aplicare de către operator a activităţilor de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare sau dacă s-au îmbolnăvit din cauza nerespectării condiţiilor de prestare a serviciului de combatere a vectorilor şi dăunătorilor prin tratamente fitosanitare, deratizare, dezinsecţie, dezinfecţie şi delarvizare
	
	
	
	
	

	b) numărul de cereri pentru care s-au acordat reduceri ale valorii   facturilor, din total număr de cereri pentru micşorarea valorii facturilor
	
	
	
	
	

	2.3 Indicatori de calitate exprimaţi prin parametri tehnici realizaţi
	
	
	
	
	

	a) grad de infestare cu  rozătoare înainte de efectuarea lucrărilor de deratizare 

b) grad de infestare cu  rozătoare după efectuarea lucrărilor de deratizare 
	
	
	
	
	

	c) grad de infestare vectori înainte de efectuarea lucrărilor de dezinsecţie 

d) grad de infestare vectori după efectuarea lucrărilor de dezinsecţie 
	
	
	
	
	

	e) grad de infestare dăunători înainte de efectuarea tratamentelor fitosanitare 

f) grad de infestare dăunători după efectuarea tratamentelor fitosanitare 
	
	
	
	
	

	g) prezenţa boli înainte de efectuarea tratamentelor fitosanitare 

h) prezenţa boli după efectuarea tratamentelor fitosanitare 
	
	
	
	
	

	i) grad de infestare agenţi patogeni înainte de efectuarea lucrărilor de dezinfecţie 

j) grad de infestare agenţi patogeni după efectuarea lucrărilor de dezinfecţie 

